Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu kohane Euroopa Liidu teade

(2021/C 117 I/01)

Seoses ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepinguga (edaspidi „kaubandus- ja koostööleping“) esitab Euroopa Liit Ühendkuningriigile ja õiguskaitse- ja õigusalase koostöö erikomiteele järgmised teated.

I. PÄDEVATE ASUTUSTE LOETELU MUUTMINE

Allpool esitatud andmetega asendatakse vastavad Ühendkuningriigile 29. jaanuaril 2021 teatatud andmed.

1. Loetelu kaubandus- ja koostöölepingu sätetest, mille kohta tuleb esitada teade kõnealuse lepingu jõustumisel või selle kohaldamise alguses

a) Artikli LAW.OTHER 134 lõike 7 punkt a: teade selle kohta, millised on III jaotise [Broneeringuinfo edastamine ja töötlemine] kohased iga liikmesriigi poolt broneeringuinfo vastuvõtmiseks ja töötlemiseks loodud või määratud broneeringuinfo üksused

Hispaania

Broneeringuinfot töötlev riiklik asutus on riiklik broneeringuinfo büroo (National Passenger Information Office – Oficina Nacional de Información de Pasajeros, ONIP), mis allub terrorismivastase võitluse ja organiseeritud kuritegevuse vastase võitluse eest vastutavale luurekeskusele (Intelligence Centre for Counterterrorism and Organised Crime – Centro de Inteligencia contra el Terrorismo y el Crimen Organizado, CITCO).

Aadress: Josefa Valcárcel, 28

E-post: citco.onip@interior.es

Tel: +34 915372691 Sala Zar (E–P ööpäev läbi)

b) Artikli LAW.OTHER 134 lõike 7 punkt b: teade selle kohta, milline on iga liikmesriigi õigusnormide kohaselt pädev asutus vahistamismääruse täitmiseks

Tšehhi Vabariik

1. Municipal Public Prosecutor’s Office in Prague Náměstí 14. října 2188/9 150 00 Praha 5 Tel +420 257111611 Faks +420 257111723 E-post: podatelna@msz.pha.justice.cz

Itaalia

Vahistamismääruse täitmiseks pädevad õigusasutused on apellatsioonikohtud (Courts of Appeal).

c) Artikli LAW.OTHER 134 lõike 7 punkt b: teade selle kohta, milline on iga liikmesriigi õigusnormide kohaselt pädev asutus vahistamismääruse tegemiseks

Taani

The Director of Public Prosecutions Frederiksholms Kanal 16, 1220 København K,

+45 72689000

rigsadvokaten@ankl.dk

tingimusel, et Taani kohus on eelnevalt teinud Euroopa vahistamismääruse.

d) Artikli LAW.OTHER 134 lõike 7 punkt c: teade selle kohta, milline on pädev asutus, kes võtab vastu taotlusi, mis käsitlevad üleantavate tagaotsitavate isikute viimist läbi selle liikmesriigi territooriumi

Itaalia

Läbiveotaotluste ja vajalike dokumentide vastuvõtmise ning mis tahes muu läbiveotaotlustega seotud ametliku kirjavahetuse eest vastutav asutus on justiitsministeeriumi rahvusvaheliste suhete ja õigusalase koostöö peadirektoraadi I büroo (rahvusvaheline õigusalane koostöö) (Ministry of Justice – Directorate General for International Affairs and Judicial Cooperation – Office I (International Judicial Cooperation)).

E-post: cooperation.dginternazionale.dag@giustizia.it

Tel +39 0668852130

e) Artikli LAW.OTHER 134 lõike 7 punkt e: teade selle kohta, milline on IX jaotise [Karistusregistrite andmete vahetamine] kohane pädev keskasutus karistusregistrite andmete vahetamiseks ja kriminaalasjades vastastikuse abistamise Euroopa konventsiooni artikli 22 teises lauses osutatud teabevahetusteks

Saksamaa

Keskasutus, kes on pädev vahetama karistusregistrite andmeid:

Federal Office of Justice (Bundesamt für Justiz) Division (Referat) IV 2 International matters relating to central registers (Internationale Registerangelegenheiten) Adenauerallee 99–103 D–53113 BONN

Tel +49 2289941040

Faks: +49 228994105603

Internetilehekülg: www.bundesjustizamt.de

E-post: bzr.international@bfj.bund.de

Kriminaalasjades vastastikuse abistamise Euroopa konventsiooni artikli 22 teises lauses osutatud teabevahetusteks pädevad keskasutused:

selle piirkonna prokuratuur, kus pädev kohus otsuse tegi.

Kreeka

HELLENIC MINISTRY OF JUSTICE

DEPARTMENT OF CRIMINAL RECORDS

Aadress: Mesogeion 96, 115 27 Athens – HELLAS

Tel +30 2131307042

E-post: ypdipimi@otenet.gr

Itaalia

Justiitsministeeriumi siseasjade peadirektoraadi III büroo (karistusregister) (The Ministry of Justice – Directorate General for Internal Affairs – Office III (Criminal Record)) on keskasutus, kes on pädev vahetama teavet, mis on saadud karistusregistrist lepingu kolmanda osa (õiguskaitse ja õigusalane koostöö kriminaalasjades) IX jaotise (karistusregistri andmete vahetamine) alusel, ning vahetama teavet, millele on osutatud kriminaalasjades vastastikuse abistamise Euroopa konventsiooni artiklis 22.

E-post: casellario.centrale@giustizia.it ja ufficio3grazie.dginterni.dag@giustizia.it

Tel +39 066818912

Faks +39 0668807558

f) Artikli LAW.OTHER 134 lõike 7 punkt f: teade selle kohta, milline on XI jaotise [Vara arestimine ja konfiskeerimine] kohane keskasutus, mis vastutab taotluste saatmise ja nendele vastamise eest ning selliste taotluste täitmise eest või nende edastamise eest asutustele, kes vastutavad nende täitmise eest

Kreeka

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Aadress: Mesogeion 96, 115 27 Athens – HELLAS

Tel +30 2131307311/7312

E-post: minjustice.penalaffairs@justice.gr

Itaalia

Keskasutus, mis vastutab lepingu kolmanda osa (Õiguskaitsekoostöö ja õigusalane koostöö kriminaalasjades) XI jaotise (Vara arestimine ja konfiskeerimine) kohaste taotluste vastuvõtmise ja edastamise eest on justiitsministeeriumi rahvusvaheliste suhete ja õigusalase koostöö peadirektoraadi I büroo (rahvusvaheline õigusalane koostöö) (Ministry of Justice – Directorate General for International Affairs and Judicial Cooperation – Office I (International Judicial Cooperation)).

E-post: cooperation.dginternazionale.dag@giustizia.it

Tel: +39 0668852130

3. Muud teated

a) Liikmesriigid, kes soovivad teatada, milline on keskasutus (või keskasutused, kui see on asjaomase liikmesriigi õigussüsteemis nii ette nähtud), mis abistab õigusasutusi, kes on pädevad vahistamismäärust tegema ja täitma

Tšehhi Vabariik

1.Ministry of Justice of the Czech Republic mezinárodní odbor trestní (International Department for Criminal Matters) Vyšehradská 16 128 10 Praha 2 Tel +420 221997435 Faks +420 221997986 E-post: mot@msp.justice.cz

Kreeka

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Aadress: Mesogeion 96, 115 27 Athens – HELLAS

Tel: +30 2131307311/7312

E-post: minjustice.penalaffairs@justice.gr

Itaalia

Keskasutus on justiitsministeeriumi rahvusvaheliste suhete ja õigusalase koostöö peadirektoraadi I büroo (rahvusvaheline õigusalane koostöö) (Ministry of Justice – Directorate General for International Affairs and Judicial Cooperation – Office I (International Judicial Cooperation)). Keskasutus on pädev artikli LAW.SURR85 lõigetes 1 ja 2 sätestatud ülesannete täitmiseks. Keskasutus abistab pädevaid õigusasutusi ning vastutab vahistamismääruste edastamise ja vastuvõtmise haldamise ning kogu muu seotud ametliku kirjavahetuse eest.

E-post: cooperation.dginternazionale.dag@giustizia.it

Tel: +39 06 68852130

II. MUUD KAUBANDUS- JA KOOSTÖÖLEPINGU KOHASED TEATED

1. ARTIKLI LAW.SURR. 79 LÕIKE 4 / ARTIKLI LAW.OTHER.134 LÕIKE 2 KOHANE TEADE

Euroopa Liit teatab järgmiste riikide nimel, et vastastikkuse alusel ei kohaldata artikli LAW.SURR.79 lõikes 2 osutatud kahepoolse karistatavuse tingimust, kui vahistamismääruse aluseks olev süütegu on üks artikli LAW.SURR.79 lõikes 5 loetletud süütegudest, nagu see on määratletud vahistamismääruse teinud riigi õiguses, ning vahistamismääruse teinud riigis karistatav vabadusekaotuse või vabadust piirava julgeolekumeetmega, mille maksimaalne kestus on vähemalt kolm aastat:

Belgia, Iirimaa, Kreeka, Hispaania, Prantsusmaa, Itaalia, Küpros, Leedu, Luksemburg, Ungari, Madalmaad, (1) Austria, Poola, Portugal, Rumeenia.

2. ARTIKLI LAW.SURR.82 LÕIKE 2 / ARTIKLI LAW.OTHER.134 LÕIKE 1 KOHANE TEADE

Euroopa Liit teatab järgmiste liikmesriikide nimel, et artikli LAW.SURR.82 lõiget 1 kohaldatakse üksnes seoses järgmisega:

a) terrorismi tõkestamise Euroopa konventsiooni artiklites 1 ja 2 osutatud süüteod;

b) kuritegeliku kokkuleppe sõlmimine või kuritegeliku ühenduse moodustamine, et panna toime üks või mitu terrorismi tõkestamise Euroopa konventsiooni artiklis 1 või artiklis 2 osutatud süütegu, juhul kui see kuritegeliku kokkuleppe sõlmimine või kuritegeliku ühenduse moodustamine vastab artikli LAW.SURR.79 lõikes 3 osutatud käitumise kirjeldusele, ja

c) terrorism, nagu see on määratletud lepingu LISAS LAW-7:

Belgia, Tšehhi Vabariik, Taani, Prantsusmaa, Horvaatia, Itaalia, Küpros, Poola, Portugal, Slovakkia, Soome, Rootsi.

Euroopa Liit teatab Ühendkuningriigile, et järgmised liikmesriigid märkisid, et nad ei kavatse esitada artikli LAW.SURR.82 lõike 2 kohast teadet (2):

Bulgaaria, Saksamaa, Iirimaa, Kreeka, Hispaania, Läti, Leedu, Luksemburg, Ungari, Malta, Madalmaad, Austria, Rumeenia, Sloveenia.

3. ARTIKLI LAW.SURR. 83 LÕIKE 2 / ARTIKLI LAW.OTHER.134 LÕIKE 1 KOHANE TEADE

Euroopa Liit esitab järgmiste liikmesriikide nimel järgmised teated.

Järgmiste riikide kodanikke kõnealuste riikide poolt üle ei anta: Saksamaa, Kreeka, Prantsusmaa, Horvaatia, Läti, Poola, Sloveenia, Slovakkia, Soome, Rootsi.

Prantsusmaa ei anna üle ka isikuid, kes olid teo toimepanemise ajal Prantsusmaa kodanikud.

Järgmised riigid annavad oma kodanikke üle teatud tingimustel:

Bulgaaria: Bulgaaria kodanike üleandmine on lubatud ainult vastastikkuse alusel.

Tšehhi Vabariik ja Austria annavad oma kodanikke üle ainult siis, kui asjaomane isik üleandmisega nõustub.

Taani: üleandmisest võib keelduda, kui tagaotsitav on Taani kodanik ja karistatav süütegu ei saa Taani õiguse kohaselt kaasa tuua rohkem kui nelja aasta pikkust vangistust või muud vabadusekaotust.

Üleandmisest ei keelduta nimetatud põhjustel, kui tagaotsitav on kuriteole eelnenud viimase kahe aasta jooksul elanud Ühendkuningriigi territooriumil ja kuriteo eest saab Taani õiguse kohaselt karistada vähemalt ühe aasta pikkuse vangistusega.

Tingimuseks on, et Ühendkuningriik annab üle ka oma kodanikke. Kui see nii ei ole, otsustavad kohtud iga juhtumi puhul, kas isiku üleandmiseks on õiguskorra tagamisega seotud erikaalutlusi.

Eesti: Eesti annab oma kodanikke üle ainult teatud tingimustel. Eesti ei anna Eesti kodanikke vanglakaristuse täitmiseks üle, kui isik taotles karistuse täitmist Eestis. Eesti annab Eestis alaliselt elavaid kodanikke kriminaalmenetluse ajaks üle ainult tingimusel, et isikule Ühendkuningriigis määratud karistus pööratakse täitmisele Eestis.

Küpros: Küprose Vabariigi kodanike üleandmine on lubatud üksnes vastastikkuse alusel.

Leedu: Leedu Vabariigi kodanike üleandmine on lubatud vastastikkuse alusel. Kui vahistamismäärus on tehtud kriminaalmenetluse läbiviimiseks, antakse Leedu Vabariigi kodanik üle tingimusel, et pärast seda, kui vahistamismääruse teinud riigi kohus on langetanud otsuse, saadetakse isik tagasi Leedu Vabariiki vabadusekaotustlikku karistust kandma, kui asjaomane isik või Leedu Vabariigi peaprokuratuur seda taotleb.

Luksemburg: Luksemburgi kodanike üleandmine on lubatud:

i) vastastikkuse alusel ning

ii) ainult tingimusel, et tagaotsitav saadetakse tema taotlusel ja Luksemburgi Suurhertsogiriigi peaprokuröri nõusolekul tagasi Luksemburgi Suurhertsogiriiki, et ta kannaks vahistamismääruse teinud riigis mõistetud vabadusekaotuslikku karistust või täidaks vabadust piiravat julgeolekumeedet.

Ungari: kui isik, kelle kohta on tehtud vahistamismäärus talle süüdistuse esitamiseks, on Ungari kodanik või elanik, antakse tagaotsitav isik üle ainult juhul, kui vahistamismääruse teinud õigusasutus annab piisava tagatise, et kui isikule mõistetakse lõplik vabadusekaotuslik karistus või vabadust piirav julgeolekumeede, saadetakse asjaomane isik tema taotluse korral tagasi Ungarisse, et ta saaks seal kanda vabadusekaotuslikku karistust või täita vabadust piiravat julgeolekumeedet, mis on talle määratud vahistamismääruse teinud riigis.

Malta: Malta kodanike üleandmine on lubatud ainult vastastikkuse alusel.

Madalmaad (3): vahistamismääruse alusel toimuv üleandmine kriminaalmenetluse eesmärgil ei ole lubatud juhul, kui taotletakse Madalmaade kodaniku üleandmist.

Madalmaade kodaniku võib kriminaalmenetluse läbiviimiseks üle anda tingimusel, et taotluse esitanud riik esitab tagatise, et tagaotsitav saadetakse kooskõlas 21. märtsil 1983. aastal Strasbourgis sõlmitud kohtulikult karistatud isikute üleandmise Euroopa konventsiooniga tagasi Madalmaadesse, et ta saaks seal kanda oma karistust pärast konventsiooni artiklis 11 osutatud protseduuri järgimist, kui talle on pärast üleandmist mõistetud reaalne vabadusekaotuslik karistus või vabadust piirav julgeolekumeede.

Portugal: Portugali Vabariik teatab, et Euroopa Liidu ja Ühendkuningriigi vahelise lepingu artikli LAW.SURR.83 kohaldamisel annab ta oma kodanikke üle üksnes vastastikkuse alusel ja järgmistel tingimustel:

i) terrorismi ja rahvusvahelise organiseeritud kuritegevuse korral; ja

ii) kriminaalmenetluse eesmärgil ja tingimusel, et taotluse esitanud riik kinnitab, et ta saadab üleantava isiku tagasi Portugali Vabariiki, et ta kannaks karistust või täidaks meedet, mis oleks võidud talle määrata, kui karistus on läbi vaadatud ja kinnitatud vastavalt Portugali õigusele, välja arvatud juhul, kui üleantav isik sõnaselgelt keeldub tagasisaatmisest.

Rumeenia: Rumeenia kodanike üleandmine uurimise / süüdistuse esitamise eesmärgil toimub tingimusel, et vabadusekaotusliku karistuse määramise korral saadetakse üleantav isik tagasi Rumeeniasse.

Kui vahistamismäärus tehti vabadusekaotusliku karistuse või vabadust piirava meetme täideviimiseks, keeldutakse üleandmisest juhul, kui tagaotsitav on Rumeenia kodanik ja ta teatab, et keeldub karistuse kandmisest vahistamismääruse teinud riigis. Sellisel juhul tunnustatakse otsust Rumeenias.

Euroopa Liit teatab Ühendkuningriigile, et järgmised liikmesriigid märkisid, et nad ei esita artikli LAW.SURR.83 lõike 2 esimese lause kohast teadet (4):

Belgia, Iirimaa, Hispaania, Itaalia.

4. ARTIKLI LAW.SURR 86 LÕIKE 2 / ARTIKLI LAW.OTHER.134 LÕIKE 2 KOHANE TEADE

Euroopa Liit esitab järgmiste liikmesriikide nimel järgmised teated ühe või mitme muu riigi keeles tehtud või ühe või mitme muu riigi keelde tõlgitud vahistamismääruse aktsepteerimise kohta:

Taani aktsepteerib lisaks taanikeelsetele ka ingliskeelseid vahistamismäärusi.

Saksamaa aktsepteerib ingliskeelset vahistamismäärust, kui Ühendkuningriik on omalt poolt valmis aktsepteerima Saksamaa õigusasutuste poolt saksa keeles tehtud vahistamismäärust.

Eesti aktsepteerib lisaks eestikeelsetele ka ingliskeelseid vahistamismäärusi.

Horvaatia: kiireloomulistel juhtudel aktsepteerib Horvaatia ingliskeelseid vahistamismäärusi, kui Ühendkuningriik omalt poolt on valmis aktsepteerima Horvaatia poolt horvaadi keeles tehtud vahistamismäärusi.

Luksemburg aktsepteerib lisaks prantsus- ja saksakeelsetele ka ingliskeelseid vahistamismäärusi.

Ungari aktsepteerib vastastikkuse alusel lisaks ungarikeelsetele ka ingliskeelseid vahistamismäärusi, kui Ühendkuningriik omalt poolt on valmis aktsepteerima Ungari poolt ungari keeles tehtud vahistamismäärusi.

Madalmaad (5) aktsepteerivad lisaks hollandikeelsetele ka ingliskeelseid vahistamismäärusi.

Austria aktsepteerib ingliskeelset vahistamismäärust, kui Ühendkuningriik on omalt poolt valmis aktsepteerima Austria õigusasutuste poolt saksa keeles tehtud vahistamismäärust.

Rumeenia aktsepteerib lisaks rumeeniakeelsetele ka inglis- ja prantsuskeelseid vahistamismäärusi.

Soome aktsepteerib lisaks soome- ja rootsikeelsetele ka ingliskeelseid vahistamismäärusi.

5. ARTIKLI LAW.SURR.91 LÕIKE 4 / ARTIKLI LAW.OTHER.134 LÕIKE 1 KOHANE TEADE

Euroopa Liit teatab järgmiste liikmesriikide nimel, et nad soovivad kasutada artikli LAW.SURR.91 lõike 4 teises lauses sätestatud võimalust, täpsustades nõusoleku tühistamise menetlused.

Bulgaaria: üleandmisega nõusoleku võib tühistada kolme päeva jooksul pärast selle edastamist vahistamismäärust täitvale õigusasutusele. Kui tagaotsitav on nõusoleku tühistanud, jätkub üleandmismenetlus vastavalt väljaandmist ja Euroopa vahistamismäärust käsitleva seaduse üldsätetele.

Taani: Taani õigusega kooskõlas oleva üleandmisega nõusoleku võib tühistada. See tähendab, et nõusoleku võib tühistada igal ajal kuni üleandmise toimumiseni.

Hispaania: nõusoleku võib tühistada igal ajal enne lõplikku kohtuotsust.

Austria: asjaomane isik võib tema nõusolekul põhineva kohtu üleandmisotsuse vaidlustada kolme päeva jooksul alates sellest, kui talle kohtuotsusest teatati. Otsuse vaidlustamist käsitatakse vaikimisi üleandmisega nõusoleku tühistamisena.

Soome: üleandmisega nõusoleku, erikohustuse reegli kohaldamise õigusest selgesõnalise loobumise ja võimaliku edaspidise üleandmisega nõusoleku võib tühistada enne üleandmisotsuse jõustumist. Kui üleandmisega nõusolek on tühistatud, vaatab kohus üleandmise küsimuse läbi.

Rootsi lubab üleandmisega nõusoleku tühistamist ning samuti erikohustuse reegli kohaldamise õigusest loobumise tühistamist. Kooskõlas menetlusõiguse üldpõhimõtetega vaadatakse üleandmisega nõusoleku tühistamine läbi juhul, kui see on esitatud enne üleandmisotsuse tegemist. Erikohustuse reegli kohaldamise õigusest loobumise tühistamine vaadatakse läbi juhul, kui see on esitatud enne üleandmisotsuse täideviimist.

Euroopa Liit teatab Ühendkuningriigile, et järgmised liikmesriigid märkisid, et nad ei esita artikli LAW.SURR.91 lõike 4 esimese lause kohast teadet:

Belgia, Tšehhi Vabariik, Saksamaa, Iirimaa, Kreeka, Prantsusmaa, Horvaatia, Itaalia, Küpros, Läti, Leedu, Luksemburg, Ungari, Malta, Madalmaad, Poola, Portugal, Rumeenia, Sloveenia, Slovakkia.

6. ARTIKLI LAW.SURR. 105 LÕIKE 1 / ARTIKLI LAW.OTHER.134 LÕIKE 2 KOHANE TEADE

Euroopa Liit teatab järgmiste liikmesriikide nimel, et vastastikkuse alusel eeldatakse nõusolekut esitada isikule süüdistus, määrata karistus või isik vahistada eesmärgiga täita vabadusekaotuslikku karistust või vabadust piiravat julgeolekumeedet enne isiku üleandmist toime pandud süüteo eest, mis on muu süütegu kui see, mille eest isik üle anti, kui täitev õigusasutus ei osuta oma üleandmisotsuses konkreetse juhtumi puhul teisiti:

Malta, Austria, Rumeenia.

7. ARTIKLI LAW.SURR. 106 LÕIKE 1 / ARTIKLI LAW.OTHER.134 LÕIKE 2 KOHANE TEADE

Euroopa Liit teatab järgmiste liikmesriikide nimel, et riigi suhetes teiste riikidega, kes on esitanud samasuguse teate, eeldatakse nõusolekut anda vahistamismääruse või Euroopa vahistamismääruse alusel isik üle riigile, kes ei ole vahistamismäärust täitev riik, süüteo eest, mis on toime pandud enne üleandmist, kui vahistamismäärust täitev õigusasutus ei osuta konkreetsel juhul teisiti oma üleandmisotsuses:

Malta, Austria, Rumeenia.

8. ARTIKLI LAW.CONFISC.4 LÕIKE 4 / ARTIKLI LAW.OTHER.134 LÕIKE 2 KOHANE TEADE

Euroopa Liit teatab järgmiste liikmesriikide nimel, et artikli LAW.CONFISC.4 kohaldamist laiendatakse pangandussektorivälistes finantseerimisasutustes olevatele pangakontodele, järgides vastastikkuse põhimõtet:

Belgia,* Tšehhi Vabariik, Taani, Kreeka, Itaalia, Ungari, Malta, Madalmaad, Austria, Poola, Portugal,* Slovakkia.

___________

* Belgia: Belgia õigusasutused võivad vastastikkuse alusel osutada taotletud abi ka pangandussektorivälistes finantseerimisasutustes olevate pangakontode puhul, ja sel määral, kui samalaadse siseriikliku juhtumi puhul võib võtta meetmeid või saada samalaadset teavet siseriiklike õigusaktide alusel, eelkõige kooskõlas kriminaalmenetluse seadustiku artikliga 46c.

* Portugal: Portugali Vabariik teatab, et ta on vastastikkuse põhimõtte alusel valmis võtma meetmeid ja esitama andmeid ka pangandussektorivälistes finantseerimisasutustes olevate kontode kohta, kui uurimistoimingu tegemine oleks lubatud sarnase siseriikliku juhtumi korral.

9. ARTIKLI LAW.CONFISC.5 LÕIKE 5 / ARTIKLI LAW.OTHER.134 LÕIKE 2 KOHANE TEADE

Euroopa Liit teatab järgmiste liikmesriikide nimel, et artikli LAW.CONFISC.5 kohaldamist laiendatakse pangandussektorivälistes finantseerimisasutustes olevatele pangakontodele, järgides vastastikkuse põhimõtet:

Belgia,* Tšehhi Vabariik, Taani, Kreeka, Itaalia, Ungari, Malta, Madalmaad, Austria, Poola, Portugal,* Slovakkia.

___________

* Belgia: Belgia õigusasutused võivad vastastikkuse alusel osutada taotletud abi ka pangandussektorivälistes finantseerimisasutustes olevate pangakontode puhul, ja sel määral, kui samalaadse siseriikliku juhtumi puhul võib võtta meetmeid või saada samalaadset teavet siseriiklike õigusaktide alusel, eelkõige kooskõlas kriminaalmenetluse seadustiku artikliga 46c.

* Portugal: Portugali Vabariik teatab, et ta on vastastikkuse põhimõtte alusel valmis esitama pangatoiminguid käsitlevaid üksikasju ka pangandussektorivälistes finantseerimisasutustes olevate kontode kohta, kui uurimistoimingu tegemine oleks lubatud sarnase siseriikliku juhtumi korral.

10. ARTIKLI LAW.CONFISC.6 / ARTIKLI LAW.OTHER.134 LÕIKE 2 KOHANE TEADE

Euroopa Liit teatab järgmiste liikmesriikide nimel, et artikli LAW.CONFISC.6 kohaldamist laiendatakse pangandussektorivälistes finantseerimisasutustes olevatele pangakontodele, järgides vastastikkuse põhimõtet:

Belgia,* Tšehhi Vabariik,* Taani, Kreeka, Itaalia, Ungari, Malta, Madalmaad, Austria, Poola, Portugal*.

___________

* Belgia: Belgia õigusasutused võivad vastastikkuse alusel osutada taotletud abi ka pangandussektorivälistes finantseerimisasutustes olevate pangakontode puhul, ja sel määral, kui samalaadse siseriikliku juhtumi puhul võib võtta meetmeid või saada samalaadset teavet siseriiklike õigusaktide alusel, eelkõige kooskõlas kriminaalmenetluse seadustiku artikliga 46c.

* Tšehhi Vabariik: kohaldatakse ainult hoiu-laenuühistutes olevate kontode puhul ja kontode puhul, kus isikul on õigus registreerida investeerimisinstrumente või registrikande vormis väärtpabereid.

* Portugal: Portugali Vabariik teatab, et ta on vastastikkuse põhimõtte alusel valmis jälgima ka pangandussektorivälistes finantseerimisasutustes olevaid kontosid ning edastama jälgimise tulemusi, kui uurimistoimingu tegemine oleks lubatud sarnase siseriikliku juhtumi korral.

11. ARTIKLI LAW.CONFISC.15 LÕIKE 2 / ARTIKLI LAW.OTHER.134 LÕIKE 2 KOHANE TEADE

Euroopa Liit teatab järgmiste liikmesriikide nimel, et vastastikkuse alusel ei kohaldata artikli LAW.CONFISC.15 lõike 1 punktis b osutatud kahepoolse karistatavuse tingimust, kui taotluse aluseks olev kuritegu on:

a) üks artikli LAW.SURR.79 lõikes 4 loetletud süütegudest, nagu on määratletud taotluse esitanud riigi õiguses, ning

b) taotluse esitanud riigis karistatav vabadusekaotuse või vabadust piirava julgeolekumeetmega, mille maksimaalne kestus on vähemalt kolm aastat.

Belgia, Iirimaa, Kreeka, Hispaania, Prantsusmaa, Itaalia, Läti, Leedu, Austria, Poola, Portugal.

12. ARTIKLI LAW. CONFISC.23 LÕIKE 3 / ARTIKLI LAW.OTHER.134 LÕIKE 2 KOHANE TEADE

Euroopa Liit teatab järgmiste liikmesriikide nimel, et käesoleva lepingu 11. jaotise alusel taotluste esitamiseks võib lisaks asjaomase liikmesriigi ametlikule keelele või ametlikele keeltele kasutada järgmist keelt või järgmisi keeli:

Eesti: inglise keel.

Horvaatia: kiireloomulistel juhtudel inglise keel, kui Ühendkuningriik on omalt poolt nõus aktsepteerima horvaadi keelt.

Küpros: inglise keel.

Luksemburg: inglise keel.

Ungari: inglise keel, kui Ühendkuningriik on omalt poolt nõus aktsepteerima ungari keelt.

Madalmaad (6): inglise keel.

Austria: inglise keel, kui Ühendkuningriik on omalt poolt nõus aktsepteerima saksa keelt.

Rumeenia: inglise ja prantsuse keel.

13. ARTIKLI LAW.CONFISC.23 LÕIKE 7 / ARTIKLI LAW.OTHER.134 LÕIKE 2 KOHANE TEADE LIIKMESRIIGID, KES NÕUAVAD TAOTLUST TÄIENDAVATE DOKUMENTIDE TÕLKIMIST ÜHTE OMA AMETLIKKU KEELDE VÕI MIS TAHES MUUSSE LIIDU AMETLIKKU KEELDE:

Euroopa Liit teatab järgmiste liikmesriikide nimel, et liikmesriik nõuab taotlust täiendavate dokumentide tõlkimist taotluse saanud liikmesriigi ühte ametlikku keelde või mis tahes muusse artikli LAW.CONFISC.23 lõike 3 kohaselt osutatud keelde:

Bulgaaria, Tšehhi Vabariik, Taani, Saksamaa, Iirimaa, Kreeka, Hispaania, Horvaatia,* Itaalia, Küpros, (7) Läti, Leedu, Ungari,* Austria,* Poola, Portugal, Rumeenia, (8) Slovakkia.

___________

* Horvaatia: dokumendid tõlgitakse horvaadi keelde, kuid kiireloomulistel juhtudel aktsepteeritakse ka ingliskeelseid dokumente, kui Ühendkuningriik omalt poolt on valmis aktsepteerima Horvaatia taotlust täiendavaid dokumente horvaadi keeles.

* Ungari nõuab dokumente ungari või inglise keeles, kui Ühendkuningriik on omalt poolt valmis aktsepteerima ungari keelt.

* Austria nõuab dokumente saksa või inglise keeles, kui Ühendkuningriik on omalt poolt valmis aktsepteerima saksa keelt.

Eesti nõuab dokumente eesti või inglise keeles.

(1) Tuletatakse meelde, et vastavalt kaubandus- ja koostöölepingu artiklile FINPROV.1 ei kohaldata seda lepingut Madalmaade Kariibi mere piirkonna suhtes (Bonaire, Saba, Sint Eustatius) ega Madalmaade Kuningriigi autonoomsete riikide suhtes (Aruba, Curaçao, Sint Maarten).

(2) Ilma et see piiraks artikli LAW.SURR.82 lõikes 3 sätestatud võimalust.

(3) Tuletatakse meelde, et vastavalt kaubandus- ja koostöölepingu artiklile FINPROV.1 ei kohaldata seda lepingut Madalmaade Kariibi mere piirkonna suhtes (Bonaire, Saba, Sint Eustatius) ega Madalmaade Kuningriigi autonoomsete riikide suhtes (Aruba, Curaçao, Sint Maarten).

(4) Ilma et see piiraks artikli LAW.SURR.83 lõike 2 kolmandas lauses sätestatud võimalust.

(5) Tuletatakse meelde, et vastavalt kaubandus- ja koostöölepingu artiklile FINPROV.1 ei kohaldata seda lepingut Madalmaade Kariibi mere piirkonna suhtes (Bonaire, Saba, Sint Eustatius) ega Madalmaade Kuningriigi autonoomsete riikide suhtes (Aruba, Curaçao, Sint Maarten).

(6) Tuletatakse meelde, et vastavalt kaubandus- ja koostöölepingu artiklile FINPROV.1 ei kohaldata seda lepingut Madalmaade Kariibi mere piirkonna suhtes (Bonaire, Saba, Sint Eustatius) ega Madalmaade Kuningriigi autonoomsete riikide suhtes (Aruba, Curaçao, Sint Maarten).

(7) St kreeka ja inglise keel.

(8) St rumeenia, inglise või prantsuse keel.